บาทเปิด 31.62/63 บาทต่อดอลลาร์ แข็งค่า
เงินบาทเปิดตลาด 31.62/63บาทต่อดอลลาร์ แข็งค่า ตลาดยังเกาะติดสถานการณ์ไวรัสโควิด-19 มองกรอบวันนี้ 31.55-31.70 บาทต่อดอลลาร์
25 ก.พ. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้ที่ 31.62/63 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.70/71 บาท/ดอลลาร์ โดยบาทได้รับปัจจัยหนุนจากตัวเลขส่งออกที่ปรับตัวดีขึ้น ส่วนปัจจัยที่นักลงทุนจับตาดูยังคงเป็นสถานการณ์การแพร่ระบาดของไวรัสโคโรนาสายพันธุ์ใหม่ 2019 (โควิด-19)
"บาทแข็งค่าจากเย็นวานนี้เนื่องจากได้รับปัจจัยหนุนจากตัวเลขส่งออกที่ดีขึ้น" นักบริหารเงิน กล่าว
นักบริหารเงิน คาดกรอบการเคลื่อนไหวของเงินบาทวันนี้ไว้ระหว่าง 31.55 - 31.70 บาท/ดอลลาร์